Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 3 Pv 433/13/8810	Spišská Nová Ves, 10.9.2014
EEČ : 2-68-1490-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 24.7.2013, spisová značka 3 Pv 433/13/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 24.7.2013, spisová značka 3 Pv 433/13/8810, bola určená obvinenému skúšobná doba v trvaní 12 mesiacov.
Odôvodnenie:
Uznesením Okresnej prokuratúry v Spišskej Novej Vsi sp. zn. 3Pv 433/13 z  24. 7. 2013 bolo podľa § 216 ods. 1 písm. a), b), c) Trestného poriadku podmienečne zastavené trestné stíhanie vedené proti obvinenému XXXXX pre prečin krádeže podľa § 212 ods. 2 písm. f/ Trestného zákona za skutok spáchaný 29. 6. 2013 o 16. 30 h v Spišskej Novej Vsi  na ulici Duklianskej č. 3336/19 v OD Kaufland tak, že z výkladných regálov zobral 2 ks údených chladených kurčiat, 4 balenia žuvačiek zn. Evolution, 2 balenia chladených kuracích rezňov a 2 fľaše oleja zn. Heliol spolu v hodnote 33,94 € ku škode spoločnosti Kaufland Slovenská republika, v.o.s., XXXXX, XXXXX napriek tomu, že bol za obdobný čin v predchádzajúcich dvanástich mesiacoch postihnutý za spáchaný priestupok proti majetku podľa §-u 50 ods. 1 zák. č. 372/1990 Zb. zo dňa 17.06.2013 blokovou pokutou vo výške 10,- EUR, č. bloku 0259693 - 0259694 - A Mestskou políciou v Spišskej Novej Vsi.
Podľa § 216 ods. 2 Trestného poriadku mu bola určená skúšobná doba v trvaní  jedného roka.
Uznesenie o podmienečnom zastavení trestného stíhania nadobudlo právoplatnosť 3. 8. 2013. Skúšobná doba teda uplynula 3. 8. 2014. 
Z vyžiadaných správ ako aj z odpisu z registra trestov som zistil, že obvinený XXXXX v skúšobnej dobe od 3. 8. 2014 do 3. 8. 2014 nedopustil žiadneho trestného činu ani priestupku.
Podľa § 217 ods. 1 Trestného poriadku, ak obvinený v priebehu skúšobnej doby viedol riadny život,  prokurátor rozhodne, že sa obvinený osvedčil.
Vzhľadom na to, že obvinený XXXXX splnil podmienky § 217 ods.1 Trestného poriadku, bolo potrebné rozhodnúť tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Holotňák
prokurátor